Gerîlaya YJA-Starî ya behdînîje Rûkene Dilgeşa ke 13 serrî yo gerîlatîye kena, ANFyî rê qisey kerd.
Rûkene Dilgeş ard ziwan ke artêşa tirke Heftanîn, Xakûrkê û Garê ra dima vera Avaşîn, Zap û Metîna zî hêrişê pîlî dayî destpêkerdene û vat: ''Ma seba şarê xo tîya de yê. Ma pê canê xo xo ver danê. Artêşa tirke pê çekanê kîmyewîyan hêrişê embazanê ma kena la nêeşkena xoverdayîşê ma bişikna. Her embazê/a ma bedelê 30 leşkeranê tirkan a/o.
Ez wazena venga şarê xo bikera. Şarê ma yê Behdînanî wa wurzo ra û esîrîye qebul nêkero. Ez zanena ke vera şarê ma yê Behdînanî tedaya pîle esta labelê ganî şarê ma xo bêçare nêvîno. Bi taybetî wa eşîra Zêbarî teda û esîrîye qebul nêkera. Eke şar û gerîlayî yew bibê serkewtiş do bêro caardene.''
